*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*120. számú előterjesztés*

Bátaszék Város Önkormányzata Képviselő-testületének 2019. május 29-én,

16 órakor megtartandó ülésére

A TOP-1.1.3-15 kódszámú „Helyi gazdaságfejlesztés” című felhívás keretében benyújtott az „Agrárlogisztikai központ kialakítása Bátaszéken” támogatási szerződés módosítás kezdeményezése

|  |
| --- |
| **Előterjesztő:** Dr. Bozsolik Róbert polgármester**Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte**: Kondriczné dr. Varga Erzsébet jegyző **Tárgyalja:**PG Bizottság 2019.05.28. |

**Tisztelt Képviselő-testület!**

Az „Agrárlogisztikai központ kialakítása Bátaszéken” című és TOP-1.1.3-15-TL1-2016-00004 azonosító számú, a támogatási kérelemben és annak mellékleteiben rögzített projekt elszámolható költségeinek az Európai Regionális Fejlesztési Alapból és hazai központi költségvetési előirányzatból vissza nem térítendő támogatás formájában történő finanszírozása tárgyban Támogatási Szerződés került aláírásra.

A Projekt megvalósítási időszakának kezdő időpontja 2017.09.01. A Projekt fizikai befejezésének tervezett napja 2019.07.31.

**I.**

A kivitelező kiválasztására lefolytatandó közbeszerzési eljárás még nem zárult le, a Miniszterelnökség Közbeszerzési Felügyeletért Felelős Helyettes Államtitkárság Közbeszerzési Felügyeleti Főosztálya a tanúsítványt még nem állította ki. A megvalósulás üteméhez szükséges a mérföldkövek határidejének módosítása.

|  |  |  |
| --- | --- | --- |
| **Mérföldkő száma** | **7. sz. módosítás** | **8. sz. módosítás** |
| 1 | 2018.06.15 | 2018.06.15. |
| 2 | 2019.05.31 | **2019.06.30.** |
| 3 | 2019.08.31 | **2019.09.30.** |
| 4 | 2019.09.30 | **2019.11.30.** |
| 5 | 2019.10.31 | **2020.01.31.** |
| 6 | 2019.11.30 | **2020.03.31.** |
| 7 | 2020.01.31 | **2020.04.30.** |

Kérjük az 1.sz. határozati javaslat elfogadását.

**II.**

A nyílt közbeszerzési eljárás során az ajánlatok beérkeztek és az eljárás a Döntéselőkészítő jegyzőkönyv alapján eredményes volt. A beérkezett legkedvezőbb ajánlat nettó 486.879.261 Ft. A közbeszerzési eljárás lezárása 2019. június végére várható. A korábban megkötött szerződések és a közbeszerzési eljárás keretében beérkezett legkedvezőbb ajánlat ismeretében szükséges a projekt költségvetésének felülvizsgálata. Forrás átcsoportosítás szükséges az egyes tevékenységekhez rendelt költségek között.

a)

A hatályos Támogatási Szerződésben jelenleg az Új építés soron nettó 462.775.973 Ft szerepel. A Döntéselőkészítő jegyzőkönyv alapján a legkedvezőbb ajánlat az új építésre nettó 482.335.311 Ft. A többletköltséget költségvetési sorokon lévő maradványforrásból, valamint tartalékból kívánjuk biztosítani a következők szerint:

**A terület előkészítés költségvetési sorról 3.041 Ft-ot, a kötelező nyilvánosság költségvetési sorról 544 Ft-ot, a műszaki ellenőrzés költségvetési sorról 351.741 Ft-ot kívánunk átcsoportosítani erre a költségvetési sorra. A fennmaradt többletköltségek fedezésére a Tartalék költségvetés sorról nettó 19.204.012 Ft-ot kívánunk átcsoportosítani.**

b)

A terület előkészítés költségvetési soron a hatályos Támogatási Szerződés szerint nettó 10.531.991 Ft. A régészeti feltárásra a bekért árajánlat alapján a megelőző régészeti feltárásra nettó 5.985.000 Ft-ot kell kifizetni, valamint a vállalkozó a közbeszerzési eljárás során nettó 4.543.950 Ft-os ajánlatot adott a régészeti megfigyelésre, valamint a megfigyelés keretében végzett bontómunkákra. A költségvetési soron így **3.041 Ft maradvány jelentkezik. A maradvány átcsoportosítását kérjük az Új építés költségvetési sorra**.

c)

Az egyéb szükséges háttértanulmányok, szakvélemények költségvetési sor (üzleti terv és CBA elemzés) a hatályos Támogatási Szerződésben nettó 2.250.016 Ft összeggel szerepel. A megkötött szerződések alapján az üzleti terv és CBA elemzés elkészítése nettó 2.350.000 Ft volt, valamint annak átdolgozása a módosított műszaki tartalom miatt vált szükségessé ennek elkészítése nettó 600.000 Ft volt. Így összesen ezen a költségvetési soron 2.950.000 Ft-ot használunk fel. A **többletköltségek fedezésére a Tartalék költségvetés sorról nettó 699.984 Ft-ot kívánunk átcsoportosítani.**

d)

A kötelező nyilvánosság költségvetési soron a hatályos Támogatási Szerződésben nettó 1.675.544 Ft szerepel a megkötött szerződés szerint ezen a költségvetési soron a megkötött megbízási szerződés alapján 1.675.000 Ft-ot használunk fel. A költségvetési soron így **544 Ft maradvány jelentkezik. A maradvány átcsoportosítását kérjük az Új építés költségvetési sorra.**

e)

A műszaki ellenőrzés költségvetési soron a hatályos Támogatási Szerződésben nettó 5.361.741 Ft szerepel, viszont a megkötött megbízási szerződés szerint ezen a költségvetési soron 5.010.000 Ft kerül felhasználásra. A költségvetési soron így **351.741 Ft maradvány jelentkezik. A maradvány átcsoportosítását kérjük az Új építés költségvetési sorra.**

f)

A Tartalék költségvetési soron a hatályos Támogatási Szerződésben nettó 26.846.045 Ft szerepel. A többletköltségek fedezésére **a Tartalék költségvetési sorról az Új építés költségvetési sorra nettó 19.204.012 Ft-ot, az egyéb szükséges háttértanulmányok, szakvélemények költségvetési sorra nettó 699.984 Ft-ot kívánunk átcsoportosítani. A Tartalék költségvetési soron így 6.942.049 Ft** marad.

Kérjük a 2.sz. határozati javaslat elfogadását.

***1.sz. H a t á r o z a t i j a v a s l a t :***

**„Agrárlogisztikai központ kialakítása Bátaszéken” elnevezésű pályázathoz kapcsolódóan Támogatási Szerződés módosítására**

Bátaszék Város Önkormányzatának Képviselő-testülete;

1. kezdeményezi az „Agrárlogisztikai központ kialakítása Bátaszéken” című és TOP-1.1.3-15-TL1-2016-00004 azonosító számú projekthez kapcsolódó Támogatási Szerződés 3.sz. mellékletének módosítását a jelen határozat 1.sz. mellékletének megfelelően,
2. felhatalmazza a város polgármesterét a Támogatási Szerződés módosítás aláírására.

*Határidő:* 2019. május 31.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

Irányító Hatóság

 Magyar Államkincstár

 Tolna Megyei Önkormányzati Hivatal

 Bátaszéki KÖH városüz. iroda

Bátaszéki KÖH pénzügyi iroda

 irattár

**1.sz melléklet**

3.sz. melléklet

| **Mérföldkő sorszáma** | **Mérföldkő elérésének tervezett dátuma** | **Megvalósítani tervezett eredmény leírása** |
| --- | --- | --- |
| 1 | 2018.06.15*.*  | **Támogatói döntés alapján az 1. mérföldkőig teljesítendő feltételek:**1. Gondoskodni kell a projekt előkészítése és tervezése, majd megvalósítása során arról, hogy a Felhívás 3.2 „a projekt műszaki-szakmai tartalmával és a megvalósítással kapcsolatos elvárások” pontjában felsorolt, a beruházás tartalma esetében releváns szempontoknak és feltételeknek megfeleljen a projekt. Az ehhez kapcsolódó dokumentumok benyújtása legkésőbb az előkészítéshez köthető 1. mérföldkő végéig szükséges. Különös figyelemmel a projekt által érintett terület környezeti állapotfelmérésére, a projekt által érintett környezeti elemekre, rendszerekre, melyet a beruházás megkezdése előtt el kell készíttetni.2. A rendelkezésre álló csökkentett költségkeret alapján – amennyiben szükséges - átdolgozni és véglegesíteni a projekt műszaki-szakmai tartalmát.3. Rehabilitációs környezettervező szakmérnök/szakértő bevonása szükséges az akadálymentes előírásoknak való megfelelőség és a megfelelő kivitelezés érdekében. A projekt műszaki előkészítésében, a tervezés során és a projekt műszaki megvalósításában is szükséges bevonni a rehabilitációs környezettervező szakmérnököt/szakértőt. A rehabilitációs szakmérnök díját a projekt költségei között, mint a projekt részét képező, de nem elszámolható költségként fogjuk szerepeltetni.Teljes körű szakmai előkészítettség elérése: rendelkezésre áll az engedélyes és kiviteli tervdokumentáció és minden egyéb a felhívás által elvárt dokumentum, valamint teljes egészében lezárult a projektfejlesztési időszak. |
| 2 | 2019.06.30.  | A közbeszerzési eljárás sikeres lefolytatása az építési beruházásra, a nyertes ajánlattevő kihirdetése. |
| 3 | 2019.09.30. | A kivitelezési munkák 25%-os készültségi szintjének elérése. Elkészül a területrendezés, az alapozás, kiépülnek a fő közművezetékek (víz, szennyvíz, áram, földgáz), elkezdődik az épületszerkezetek felállítása. A műszaki ellenőr a szerződés szerinti tevékenységét folyamatosan ellátja, az erre fordítható költségek negyede felhasználásra kerül, a szükséges rész-teljesítés igazolások kiállításra kerülnek, a műszaki ellenőrzésért felelős szervezet Bátaszék Város Önkormányzata. A projektmenedzsment tevékenység ellátása folyamatosan biztosított, a feladat ellátásáért felel a Tolna Megyei Önkormányzati Hivatal. |
| 4 | 2019.11.30.  | A kivitelezési munkák 50%-os készültségi szintjének elérése. Elkészül az épületszerkezet, megkezdődik a gépészeti elemek beépítése. Az építmény teljesen szerkezetkész állapotba kerül. A műszaki ellenőr a szerződés szerinti tevékenységét folyamatosan ellátja, az erre fordítható költségek negyede felhasználásra kerül, a szükséges rész-teljesítés igazolások kiállításra kerülnek, a műszaki ellenőrzésért felelős szervezet Bátaszék Város Önkormányzata. A projektmenedzsment tevékenység ellátása folyamatosan biztosított, a feladat ellátásáért felel a Tolna Megyei Önkormányzati Hivatal. |
| 5 | 2020.01.31. | A kivitelezési munkák 75%-os készültségi szintjének elérése. Elkészül a gépészeti elemek beépítése, elkészül az erősáramú rendszer, a gyengeáramú rendszer és a légtechnikai rendszer egységeinek kiépítése, beépítése, elkezdődik a burkolatok lerakása mind kültéren, mind beltéren, valamint elkezdődik az elkészült helyiségekben a festés, szerelvényezés. A műszaki ellenőr a szerződés szerinti tevékenységét folyamatosan ellátja, az erre fordítható költségek negyede felhasználásra kerül, a szükséges rész-teljesítés igazolások kiállításra kerülnek, a műszaki ellenőrzésért felelős szervezet Bátaszék Város Önkormányzata. A projektmenedzsment tevékenység ellátása folyamatosan biztosított, a feladat ellátásáért felel a Tolna Megyei Önkormányzati Hivatal. |
| 6 | 2020.03.31.  | A kivitelezési munkák 100%-os készültségi szintjének elérése. Befejeződnek az építési munkálatok, minden helyiségben elkészül a festés, szerelvényezés, és alkalmassá válik az épület a műszaki átadásra. A műszaki ellenőr a szerződés szerinti tevékenységét ellátja, a szükséges végteljesítés igazolás kiállításra kerül, a műszaki ellenőrzésért felelős szervezet Bátaszék Város Önkormányzata. Lefolytatásra kerül a sikeres műszaki átadás-átvételi eljárás, megtörténik az üzembe-helyezési engedélyezési eljárás megindítása. A projektmenedzsment tevékenység ellátása biztosított, mely feladat ellátásáért felelős szervezet a Tolna Megyei Önkormányzati Hivatal. A kötelező tájékoztatással és nyilvánosság biztosítással kapcsolatos aktuális tevékenységek ellátása megtörténik, a nyilvánosság biztosításáért felelős szervezet Bátaszék Város Önkormányzata. |
| 7 | 2020.04.30.  | A teljes projekt fizikai befejezése, valamennyi projekt során tervezett tevékenység elvégzése, lezárása. Benyújtott dokumentumok: műszaki ellenőr beszámolója, fotódokumentáció, teljesítés igazolások, egyéb projektzárást igazoló dokumentumok (pl. kifizetést igazoló bankkivonatok, stb.), záró kifizetési igénylés. |

***2.sz. H a t á r o z a t i j a v a s l a t :***

**„Agrárlogisztikai központ kialakítása Bátaszéken” elnevezésű pályázathoz kapcsolódóan Támogatási Szerződés módosítására**

Bátaszék Város Önkormányzatának Képviselő-testülete;

1. kezdeményezi az „Agrárlogisztikai központ kialakítása Bátaszéken” című és TOP-1.1.3-15-TL1-2016-00004 azonosító számú projekthez kapcsolódó Támogatási Szerződés 1.sz. mellékletének módosítását a jelen határozat 1.sz. mellékletének megfelelően,
2. felhatalmazza a város polgármesterét a Támogatási Szerződés módosítás aláírására.

*Határidő:* 2019. május 31.

*Felelős*: Dr. Bozsolik Róbert polgármester

 (szerződés aláírásáért)

*Határozatról értesül*:

Irányító Hatóság

 Magyar Államkincstár

 Tolna Megyei Önkormányzati Hivatal

 Bátaszéki KÖH városüz. iroda

Bátaszéki KÖH pénzügyi iroda

 irattár

**1.sz melléklet**

1. sz. melléklet

**A PROJEKT KÖLTSÉGVETÉSE**

Támogatási szerződés száma: **TOP-1.1.3-15-TL1-2016-00004**

Kedvezményezett: **Bátaszék Város Önkormányzata**

| **Támogatást igénylő** | **Költségkategória** | **Költségtípus** | **Megnevezés** | **Mennyiség** | **Nettó egységár (Ft)** | **Nettó egységárra jutó ÁFA (Ft)** | **Összesen (Ft)** |
| --- | --- | --- | --- | --- | --- | --- | --- |
| BÁTASZÉK VÁROS ÖNKORMÁNYZATA | Beruházáshoz kapcsolódó költségek | Építéshez kapcsolódó költségek | Építési kivitelezési költség (épületszerkezet, gyengeáram, épületvillamosság, épületgépészet) | 1 | 482 335 311 | 0 | 482 335 311 |
| BÁTASZÉK VÁROS ÖNKORMÁNYZATA | Beruházáshoz kapcsolódó költségek | Terület-előkészítési költség | Terület-előkészítés, régészeti feltárás költségei | 1 | 10 528 950 | 0 | 10 528 950 |
| BÁTASZÉK VÁROS ÖNKORMÁNYZATA | Projektelőkészítés költségei | Előzetes tanulmányok, engedélyezési dokumentumok költségei | A projekthez kapcsolódó üzleti terv elkészítésének költsége | 1 | 2 950 000 | 0 | 2 950 000 |
| BÁTASZÉK VÁROS ÖNKORMÁNYZATA | Projektelőkészítés költségei | Előzetes tanulmányok, engedélyezési dokumentumok költségei | Engedélyes és kiviteli tervek elkészítési költségei és ezek hatósági díjai | 1 | 22 978 889 | 0 | 22 978 889 |
| BÁTASZÉK VÁROS ÖNKORMÁNYZATA | Közbeszerzési költségek | Projektelőkészítés költségei | Közbeszerzési eljárási és szakértői díj | 1 | 3 829 815 | 0 | 3 829 815 |
| BÁTASZÉK VÁROS ÖNKORMÁNYZATA | Kötelezően előírt nyilvánosság biztosításának költsége | Szakmai tevékenységekhez kapcsolódó szolgáltatások költségei | Kötelezően előírt nyilvánosság megvalósítása | 1 | 1 675 000 | 0 | 1 675 000 |
| BÁTASZÉK VÁROS ÖNKORMÁNYZATA | Műszaki ellenőri szolgáltatás költsége | Szakmai tevékenységekhez kapcsolódó szolgáltatások költségei | Műszaki ellenőrzés megvalósítása | 1 | 5 010 000 | 0 | 5 010 000 |
| BÁTASZÉK VÁROS ÖNKORMÁNYZATA | Tartalék | Tartalék | Előre nem ismert, vagy előre nem tervezhető kiadásokra felhasználható tartalék. | 1 | 6 942 049  | 0 | 6 942 049  |
| TOLNA MEGYEI ÖNKORMÁNYZATI HIVATAL | Projektmenedzsment személyi jellegű ráfordítása | Projektmenedzsment költség | Átfogó projektmenedzsmenti tevékenység - munkabér. Összesen 4 főt érint a költség: projektmenedzser, pénzügyi vezető, 2 fő projektasszisztens. | 23 | 482 890 | 0 | 482 890 |
| TOLNA MEGYEI ÖNKORMÁNYZATI HIVATAL | Projektmenedzsment személyi jellegű ráfordítása | Projektmenedzsment költség | Átfogó projektmenedzsmenti tevékenység - bérjárulék. Összesen 4 főt érint a költség: projektmenedzser, pénzügyi vezető, 2 fő projektasszisztens | 23 | 108 233 | 0 | 108 233 |
| TOLNA MEGYEI ÖNKORMÁNYZATI HIVATAL | Projektmenedzsmenthez kapcsolódó útiköltség, kiküldetési költség | Projektmenedzsment költség | Átfogó projektmenedzsment tevékenység - útiköltség | 1 | 154 157 | 0 | 154 157 |
| **ELSZÁMOLHATÓ KÖLTSÉGEK:** | **550 000 000** |